# Marc Vives Muñoz

Marc Vives Muñoz (Barcelona, 1978) és un artista, investigador, docent i productor català. Viu entre Barcelona i Donosti. Centrat fonamentalment en qüestions relacionades amb la producció artística i la seva pràctica, ha estat implicat en projectes com YProductions, Hamaca, o Por La Vena. Com a part del duo Bestué / Vives, ha presentat el seu treball a la Biennal de Venècia (2009), al Playground Festival de Lovaina (2010) i ha participat en una performance amb Creative Time a Times Square, Nova York (2010). Aquest duo, que va treballar conjuntament entre el 2002 i el 2012, tenen obra a museus com ara el MACBA, el MUSAC, i el MNCARS. El Marc Vives continua creant i investigant en les arts plàstiques. Es mou entre les arts visuals i les arts en viu. Ha fet videoart, instal·lació i acció, entre altres coses. Codirigeix el projecte GRAF a Barcelona (plataforma que reuneix la programació de creació contemporània a Catalunya - «L'agenda que suma totes les agendes») i cofundà la Tractora Koop. E. (Mungia 2013), una cooperativa d'artistes basada en el model operatiu de les cooperatives de camioners, i Azpi Kultur Elkartea (Donosti, 2013), un espai de trobada, treball i col·laboració entre urbanistes, artistes i agents culturals. Una de les seves obres difícils de classificar, feta conjuntament amb l'artista novayorquesa Anna Craycroft, és In Cycling Mode: The Wilson Exercises, exposat a l'Espai 13 de la Fundació Miró de Barcelona el 2015.

## Referències

* ↑ «Bestué/Vives». web. HAMACA. [Consulta: 30 març 2015].
* ↑ Marc Vives Muñoz, pàgina oficial (castellà) (anglès). [Accedit l'1-12-2020].
* ↑ Anna Craycroft / Marc Vives [+ Rivet], In Cycling Mode: The Wilson Exercises, Fundació Joan Miró, Barcelona, 2015
* ↑ Marc Vives Muñoz. Becas Multiverso a la Creación en Videoarte. Proyecto: SSSSS (Sand Sea Sun Sex Sangría) (castellà) (anglès), Fundación BBVA, 2018. [Accedit l'1-12-2020].
* ↑ Vestué-Vives. Obres a la col·lecció, MACBA. [Accedit l'1-12-2020].
* 1 2 «MARC VIVES MUÑOZ. La fiesta (concert)», l'Antic Teatre, Barcelona, 2019. [Accedit l'1-12-2020].
* ↑ «Marc Vives: La fiesta (after)», La Capella, ICUB, Ajuntament de Barcelona, 2019. [Accedit l'1-12-2020].
* ↑ GRAF (català) (castellà) (anglès), pàgina oficial de la plataforma, i GRAF informació. [Accedit l'1-12-2020].
* ↑ Informació sobre Marc Vives Arxivat 2020-02-23 a Wayback Machine. (castellà) (anglès), pàgina de l'artista. [Accedit l'1-12-2020].
* ↑ «Proyecto cultural. AZPI Kultur Elkartea» (basc) (castellà) (anglès), La Tabakalera. Centro Internacional de Cultura Contemporánea, Donòstia. [Accedit l'1-12-2020].
* ↑ «Anna Craycroft and Marc Vives. In Cycling Mode. The Wilson Exercices» (anglès), Fundació Joan Miró, Barcelona, 2015. [Accedit l'1-12-2020].
* ↑ «La Fundació Joan Miró presenta “In Cycling Mode” d’Anna Craycroft i Marc Vives», Bonart, 19 de març del 2015. [Accedit l'1-12-2020].
* ↑ «In Cycling Mode: The Wilson Exercises. Anna Craycroft i Marc Vives», GRAF, 2015. [Accedit l'1-12-2020].

## Enllaços externs

* Marc Vives Muñoz, pàgina oficial (castellà) (anglès)
** Informació sobre Marc Vives Arxivat 2020-02-23 a Wayback Machine., pàgina de l'artista (castellà) (anglès)
* GRAF (plataforma que reuneix la programació de creació contemporània a Catalunya)